Na temelju članka 70. stavka 2. Zakona o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 16/12., 86/12., 94/13., 152/14. 07/17 i 68/18), a u svezi s člankom 17. stavkom 3. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (NN br. 132/13.), članka 43. Zakona o zaštiti na radu (NN br. 71/14., 118/14. i 154/14.) i odredbi Zakona o provedbi Opće uredbe o zaštiti podataka (NN br. 42/2018.), na prijedlog ravnatelja OŠ Dr.Branimira Markovića Ravna Gora, a nakon prethodnog savjetovanja sa sindikalnim povjerenikom u funkciji radničkog vijeća, Školski odbor na sjednici održanoj dana 04.10.2018. godine donio je

**Pravilnik o video nadzoru**

**Članak 1.**

1. Ovim pravilnikom regulirano je prikupljanje obrada i čuvanje osobnih podataka korištenjem sustava video nadzora.
2. OŠ Dr.Branimira Markovića (u daljnjem tekstu: Škola) koristi sustav video nadzora u Školi na adresi Ivana Mažuranića 22, 51314 Ravna Gora, zbog sigurnosti učenika, radnika, posjetitelja/stranaka i imovine Škole, a posebno radi zaštite one imovine za koju je zakonom određeno da se trajno čuva te imovine koja služi za pohranjivanje i obradu podataka.
3. Poslodavac prikuplja osobne podatke korištenjem sustava video nadzora koji bilježi podatke izgleda i kretanja osoba. Opseg prikupljanja i daljnja obrada podataka korištenjem sustava video nadzora je ograničen na ispunjenje svrhe i stavka 1. ovog članka.
4. U svrhu iz stavka 1. ovog članka u obuhvatu sustava video nadzora je hodnik na prvom i drugom katu Škole. Video nadzorom nisu pokriveni prostori predškolskog odgoja, učionica, zbornice, školske knjižnice, ured stručnog suradnika pedagoga, ured ravnatelja Škole, ured tajnika i voditelja računovodstva, prostor koji koristi pomoćno - tehničko osoblje i domar Škole, školska kuhinja i blagovaonica, sanitarni prostori za učenike i radnike Škole, mala i velika dvorana škole, hodnici prizemlja, ulazna vrata i vanjske terase prizemno i PŠ Stara Sušica.
5. Ovaj Pravilnik primjenjuje se na odgovarajući način sukladno zakonskim i podzakonskim aktima kojima se uređuje i regulira zaštita osobnih podataka i provedba sustava tehničke zaštite.
6. Izrazi koji se u ovom Pravilniku koriste, a koji imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način i muški i ženski rod.

**Članak 2.**

1. Podatci prikupljeni korištenjem sustava video nadzora nalaze se na snimaču koji je pohranjen u Školi i zaštićen je lozinkom od ulaska u sustav.
2. Pristup podatcima, odnosno uvid u sadržaj nastao korištenjem sustava video nadzora ima ravnatelj i pedagog Škole.
3. Pristup podatcima, odnosno uvid u sadržaj nastao korištenjem sustava video nadzora, moguć je isključivo preko laptopa koji se nalazi u uredu ravnateljice i pedagoginje škole.
4. Presnimavanje i pohrana sadržaja nastalog korištenjem sustava video nadzora na druge medije, kao i daljnje korištenje istog, dopušteni su isključivo u slučajevima određenim zakonom.

**Članak 3.**

1. Podatci prikupljeni korištenjem sustava video nadzora čuvaju se najduže 30 dana, a nakon proteka tog vremena podatci se brišu automatizmom /podešeno da se nova snimanja snimaju preko starih video zapisa/.
2. U slučaju opravdane potrebe, a u svrhu dokazivanja ravnatelj može u svakom pojedinačnom slučaju odlučiti da se podatci čuvaju duže od vremena navedenog u stavku 1. ovoga članka.
3. Odredba stavka 1. ovog članka ne odnosi se na slučajeve počinjenja kaznenog djela, oštećenja ili uništenja imovine i sl., kada se prikupljeni podatci o takvim događajima mogu sačuvati kao dokazni materijal te na pisani zahtjev ustupiti pravosudnim i policijskim tijelima.

**Članak 4.**

1. Ravnatelj Škole dužan je osigurati da se na vidnom mjestu pri ulasku u prostor, kao i unutrašnjost prostorija, istakne obavijest da se prostor nadzire sustavom video nadzora.
2. Ravnatelj, kao ni bilo koja druga osoba, ne smije koristiti podatke o osobama prikupljene sustavom video nadzora izvan njihove zakonske namjene.

**Članak 5.**

Ovaj pravilnik stupa na snagu osmog dana od dana objave na oglasnoj ploči Škole.

Predsjednica Školskog odbora: Branka Padavić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ovaj pravilnik objavljen je dana 04.10.2018. i stupa na snagu dana 11.10.2018. godine.

KLASA: 011-01/18-01/23

URBROJ: 2112-39-7-18-01

Ravna Gora, 04.10.2018.

Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mr.sc.Nataša Možgon Kauzlarić

Na temelju članka 70. stavka 2. Zakona o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 16/12., 86/12., 94/13., 152/14. 07/17 i 68/18), a u svezi s člankom 17. stavkom 3. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (NN br. 132/13.), članka 43. Zakona o zaštiti na radu (NN br. 71/14., 118/14. i 154/14.) i odredbi Zakona o provedbi Opće uredbe o zaštiti podataka (NN br. 42/2018.), na prijedlog ravnatelja OŠ Dr.Branimira Markovića Ravna Gora, a nakon prethodnog savjetovanja sa sindikalnim povjerenikom u funkciji radničkog vijeća, Školski odbor na sjednici održanoj dana 17.04.2019. godine donio je

**Izmjene i dopune**

**Pravilnika o video nadzoru**

U Pravilniku o video nadzoru u Osnovnoj školi Dr.Branimira Markovića (u daljnjem tekstu: Pravilnik) od 04.10.2018. mijenjaju se sljedeći članci:

**Članak 1.**

**U članku 1. stavak 4. se mijenja i glasi:**

**4.** U svrhu iz stavka 1. ovog članka u obuhvatu sustava video nadzora su ulazne stepenice u školu, terasa sa lijeve i desne strane, hol u prizemlju, te hodnik na prvom i drugom katu Škole. Video nadzorom nisu pokriveni prostori predškolskog odgoja, učionica, zbornice, školske knjižnice, ured stručnog suradnika pedagoga, ured ravnatelja Škole, ured tajnika i voditelja računovodstva, prostor koji koristi pomoćno - tehničko osoblje i domar Škole, školska kuhinja i blagovaonica, sanitarni prostori za učenike i radnike Škole, mala i velika dvorana škole i PŠ Stara Sušica.

Članak 3.

Izmjene i dopune Pravilnika stupaju na snagu danom donošenja, a objaviti će se na oglasnoj ploči škole.

Klasa: 011-03/19-01/10 Predsjednik Školskog odbora:

Branka Padavić

Urbroj: 2112-39-7-19-01

Ravnateljica škole:

Mr.sc.Nataša Možgon Kauzlarić